

**ΚΥΠΡΙΑΚΗ ΔΗΜΟΚΡΑΤΙΑ**

**ΥΦΥΠΟΥΡΓΕΙΟ ΚΟΙΝΩΝΙΚΗΣ ΠΡΟΝΟΙΑΣ**

**ΑΝΑΚΟΙΝΩΣΗ**

**ΠΑΡΑΤΑΣΗ ΠΡΟΘΕΣΜΙΑΣ ΥΠΟΒΟΛΗΣ ΑΙΤΗΣΗΣ ΣΤΟ ΠΛΑΙΣΙΟ ΤΟΥ**

**ΣΧΕΔΙΟΥ ΚΡΑΤΙΚΩΝ ΕΝΙΣΧΥΣΕΩΝ ΗΣΣΟΝΟΣ ΣΗΜΑΣΙΑΣ**
**ΒΑΣΕΙ ΤΟΥ ΚΑΝΟΝΙΣΜΟΥ (EE)** **2023/2832**
**ΤΟΥ ΥΦΥΠΟΥΡΓΕΙΟΥ ΚΟΙΝΩΝΙΚΗΣ ΠΡΟΝΟΙΑΣ**
**ΓΙΑ ΤΗΝ ΠΑΡΟΧΗ ΥΠΗΡΕΣΙΩΝ ΓΕΝΙΚΟΥ ΟΙΚΟΝΟΜΙΚΟΥ ΣΥΜΦΕΡΟΝΤΟΣ**
**ΓΙΑ ΤΟ 2024**

Το Υφυπουργείο Κοινωνικής Πρόνοιας ενημερώνει για την παράταση στην προθεσμία υποβολής Αιτήσεων στο υπό αναφορά Σχέδιο, μέχρι τις **2 Απριλίου 2024** και ώρα **14:00 μ.μ.** και καλεί τους ενδιαφερόμενους Φορείς όπως υποβάλουν τις αιτήσεις τους εντός της προκαθορισμένης ημερομηνίας.

Η προκήρυξη, το Σχέδιο, το Έντυπο της Αίτησης και τα Παραρτήματα είναι διαθέσιμα στην ιστοσελίδα του Υφυπουργείου Κοινωνικής Πρόνοιας www.dmsw.gov.cy και των Υπηρεσιών Κοινωνικής Ευημερίας [www.dmsw.gov.cy/dmsw/sws.nsf/](http://www.dmsw.gov.cy/dmsw/sws.nsf/) από τις 29 Φεβρουαρίου 2024.

Οι αιτήσεις πρέπει να υποβάλλονται σε δύο (2) αντίτυπα και να κατατίθενται **στα κατά τόπους Γραφεία Κοινωνικών Υπηρεσιών** των Υπηρεσιών Κοινωνικής Ευημερίας, σε κλειστό φάκελο, στο εξωτερικό μέρος του οποίου να αναγράφεται:

1. Η επωνυμία και η διεύθυνση του αιτούντος Φορέα.
2. “Αίτηση στο πλαίσιο του Σχεδίου Κρατικών Ενισχύσεων Ήσσονος Σημασίας. του Υφυπουργείου Κοινωνικής Πρόνοιας βάσει του Κανονισμού 2023/2832 της Επιτροπής για την παροχή ΥΓΟΣ ” για το 2024.
3. Η διεύθυνση του Γραφείου Κοινωνικών Υπηρεσιών, στο οποίο θα κατατεθεί η αίτηση.

Αιτήσεις οι οποίες δεν συνοδεύονται από όλα τα απαραίτητα έγγραφα δε θα γίνονται δεκτές.

Σημειώνεται ότι, φορείς που είναι έτοιμοι να λειτουργήσουν νέο πρόγραμμα κατά το δεύτερο εξάμηνο του έτους, το οποίο προορίζεται να καλύψει ανάγκη που δεν καλύπτεται επαρκώς από άλλο πρόγραμμα ή υπηρεσία ή, Φορείς που κατά το δεύτερο εξάμηνο αντιμετωπίζουν έκτακτα, ουσιαστικά και πολύ σοβαρά προβλήματα, που θέτουν σε κίνδυνο τη λειτουργία υφιστάμενου προγράμματος, μπορούν να αιτηθούν μέσω επιστολής, στον Γενικό Διευθυντή του Υφυπουργείου Κοινωνικής Πρόνοιας περαιτέρω οικονομική στήριξη εντός του ίδιου έτους μέχρι τις 15 Οκτωβρίου 2024.

Υφυπουργείο Κοινωνικής Πρόνοιας

12 Μαρτίου 2024